Dolours Price

Óglach de chuid an IRA Sealadach ab ea Dolours Price (16 Nollaig 1950   i Béal Féirste - 23 Eanáir 2013).   Iníon de chuid Albert Price agus Christina Price agus deirfiuir de chuid Marian Price ab í. Chaith sí saol eachtrúil neamhghnách mar sceimlitheoir. 

 Saol 
Chuaigh Price san IRA in 1971. Chuaigh sí i mbun robála (agus í gléasta mar bhean rialta uair amháin).  

D'admhaigh Dolours Price gur thiomáin sí Jean McConville chuig a bás i gCo Lú in 1972 agus go raibh beirt eile ina teannta nuair a dúnmharaíodh í. I leabhar le Patrick Radden Keefe, deirtear ann gur deirfiúr Dolours, Marian Price a scaoil marbh McConville.

Ise a thiomáin Joe Lynskey chun láthair a bháis chomh maith in 1972 agus cuireadh dhá philéar ina cheann.

Rinne sí ruathar buamála ar an Old Bailey in 1973. Gabhadh í agus chaith sí tréimhse i bpríosún, 1973-1980. 

Phós Price an t-aisteoir Stephen Rea in 1983 agus bhí beirt chlainne orthu. Fuair siad colscaradh in 2003.

In 1998 agus le linn na 2000idí, rinne Price cáineadh géar ar a hiarchomrádaí Gerry Adams.

Thug sí lámh ina bás féin (de bharr ródháileog drugaí) is cosúil ar an  23 Eanáir 2013.

In 2013, tugadh téipeanna Dolours Price ó chomhaid Boston College ar láimh don SPTÉ.  Tháinig leabhar Patrick Radden O’Keefe amach in 2018, saothar a bhain úsáid as agallaimh a rinne Price agus daoine eile le Boston College mar chuid den Belfast Project.

 Féach freisin 

 Dúnmharú Jean McConville
 Rose Dugdale

 Tagairtí 

Catagóir:Básanna in 2013
Catagóir:Daoine a rugadh i 1950
Catagóir:Daoine as Béal Feirste
Catagóir:Mná Éireannacha
Catagóir:Poblachtánaigh na hÉireann

Catagóir:Coláiste Oiriall
Catagóir:Baill den IRA Sealadach
Catagóir:Dúnmharfóirí
Catagóir:Coirpigh Éireannacha